Pôdohospodárska platobná agentúra Bratislava

**V   Ý   Z   V  A**

**zákazka s nízkou hodnotou**

podľa  § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z. na dodanie tovaru s názvom :

**Dodávka tonerov**

 Identifikácia verejného obstarávateľa:

Názov: Pôdohospodárska platobná agentúra

Sídlo: Dobrovičova 12, 815 26 Bratislava

IČO: 30794323

Telefón: 02/57512270

Fax: 02/52965033

Kontaktná  osoba: Ing. Tomáš Író

e-mail: tomas.iro@apa.sk

1. **Typ  zmluvy**:

Zmluva   na dodanie tovaru podľa § 269 Obchodného zákonníka

1. **Miesto dodania predmetu zákazky:**

Pôdohospodárska platobná agentúra , Bratislava + regionálne pracoviská

1. **Podrobný opis predmetu zákazky a jeho rozsah:**

**Dodanie tonerov –** druh a množstvo sú uvedené v priloženej tabuľke**.**

Tovar bude dodávaný postupne v jednotlivých mesiacoch počas doby trvania zmluvy, na základe písomnej objednávky verejného obstarávateľa. Objednávka bude dodávateľovi tovaru zasielaná elektronicky.

**Slovník spoločného obstarávania**:  CPV je uvedené v tabuľke

Súvisiace tovary/služby/stavebné práce: nie

1. **Možnosť rozdelenia cenovej ponuky: nie**
2. **Variantné riešenie: nie**
3. **Lehota na dodanie alebo dokončenie predmetu zákazky:**

Tovar bude dodávaný priamo do sídla verejného obstarávateľa ako aj na regionálne pracoviská (viď príloha tejto výzvy), ktoré sa nachádzajú v rámci Slovenskej republiky v lehote do 24 hodín od prevzatia objednávky. Dodávaný tovar bude preberaný na jednotlivých pracoviskách poverenou osobou, ktorá potvrdí preberací protokol a ktorý bude prílohou k faktúre.

Zákazka bude ukončená dňom, kedy bude naplnený finančný limit pre zvolený postup zadávania zákazky, t.j. finančná hodnota dodaného tovaru dosiahne sumu 30 000,- eur.

1. **Uplynutie lehoty na predkladanie cenových ponúk:**
2. dňa 10.5.2010 do 12:00 hod.

 doručenie poštou na adresu uvedenej v bode 1. tejto výzvy alebo  osobne do podateľne verejného obstarávateľa na tej istej adrese.

Ponuka bude predložená v zalepenej obálke s vyznačením hesla *neotvárať* + „ názov predmetu obstarávania“

1. Ponuka sa predkladá v slovenskom jazyku.
2. Cenová ponuka bude obsahovať aj potvrdený návrh zmluvy na dodanie tovaru.
3. Ak bude ponuka predložená po termíne uvedenom v bode 8.a., vráti sa uchádzačovi jeho obálka v neporušenom stave s tým, že ponuka bola predložená po termíne.
4. **Podmienky financovania:**

Dodávateľovi tovaru neposkytne žiaden preddavok. Predmet zákazky sa bude financovať formou bezhotovostného platobného styku v lehote splatnosti  faktúry 30  kalendárnych dní odo dňa jej doručenia. Dodávateľ tovaru vystaví faktúry v lehote do 15 dní od odovzdania predmetu zákazky v zmysle zaslanej objednávky. Prílohou k faktúre bude objednávka a preberací protokol potvrdený poverenou osobou verejného obstarávateľa.

1. **Kritéria na hodnotenie ponúk:**

Jediným kritériom na vyhodnotenie ponúk je celková cena za dodanie jednotlivých položiek tovaru v množstve, ktoré je uvedené v priloženom zozname. Cena bude uvedená v eur bez DPH.

 Návrh ceny za dodanie tovaru bude obsahovať všetky náklady uchádzača súvisiace s predmetom zákazky, t.j. aj dodávka tovaru na jednotlivé pracoviská verejného obstarávateľa na celom území Slovenska.

 Ponuka s najnižšou celkovou cenou za dodanie uvedeného množstva tovaru bude vyhodnotená ako úspešná..

**11. Podmienky účasti vo verejnom obstarávaní:**

Uchádzač predloží spolu s návrhom ceny dodanie tovaru, podľa priloženej tabuľky, ktorá musí byť potvrdená štatutárnym zástupcom uchádzača aj doklad o oprávnení podnikať (originál výpisu z Obchodného registra, alebo overená kópia). Ak uchádzač nepredloží tento požadovaný doklad, nebude jeho ponuka zaradená do hodnotenia ponúk.

* 1. **Oznámenie o úspešnosti ponuky:**

Verejný obstarávateľ písomne oznámi vyhodnotenie verejného obstarávania všetkým uchádzačom. V prípade úspešnosti Vašej ponuky bude zaslané oznámenie, že Vašu ponuku prijímame. Zmluva bude s úspešným uchádzačom uzatvorená po odsúhlasení návrhu zmluvy v zmysle interného predpisu verejného obstarávateľa.